laion/Wikipedia-Exotic huggingface dataset:
בן זיידמן

בן זיידמן (נולד ב-29 בנובמבר 1984), הוא מלחין, כותב ומפיק מוזיקלי המתמחה בהפקות מוזיקליות לתיאטרון, טלוויזיה וקולנוע. זיידמן הוא מפיק מוזיקלי לתיאטרון, מחזות זמר, טלוויזיה וקולנוע. בוגר מגמת תיאטרון, תיכון כצנלסון. בוגר בית הספר לתסריטאות בהנהלת עידית שחורי. בוגר רימון בית ספר למוסיקה, במגמת הלחנה ועיבוד. זיידמן הלחין מוזיקה לסרטים ולסדרות ואף הלחין את השיר "מי ייתן לי את הכוח". מנהל מוזיקלי של המחזמר "בילי אליוט" שהועלה בישראל, בקיץ 2016. אוף ברודוויי: מרץ 2016, קומפוזיציה, עיבודים והפקה מוזיקלית. בשנת 2019 בן זיידמן היה מועמד לפרס האוסקר של הסטודנטים. ב-2023 בן זוכה פרס אופיר על המוזיקה המקורית הטובה ביותר בין היתר, זיידמן הפיק פסקולים להצגות ילדים. בשנת 2008 הוא הפיק את המוזיקה להצגות הילדים: "חגיגת השירים של דתיה בן-דור" ו"עליסה בארץ הפלאות". מאז שנת 2017, זיידמן מתגורר בלוס אנג'לס. אתר האינטרנט הרשמי של בן זיידמן בן זיידמן, ברשת החברתית פייסבוק בן זיידמן, ברשת החברתית אינסטגרם בן זיידמן, סרטונים בערוץ היוטיוב בן זיידמן, במיזם "אישים" לתיעוד היצירה הישראלית בן זיידמן, במסד הנתונים הקולנועיים IMDb (באנגלית) בן זיידמן, באתר סאונדקלאוד (באנגלית) Ben Zeadman ShowReel Disney's Mickey Saves Christmas Soundtrack | Christmas Is Nearly Here - Laura Schein & Ben Zeadman בן זיידמן באתר יוכלמן-אשר הפקות מילים לשיר מי ייתן לי את הכוח - נועה קירל, באתר xMusic ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
לליב סיון

לליב סיון (נולדה ב-24 ביולי 1981) היא במאית, שחקנית, ויוצרת ישראלית. סיון נולדה וגדלה בקריית גת. למדה בתיכון רוגוזין קריית גת. שירתה בצה"ל כמפקדת מחלקת טירוניות והשתחררה לאחר שירות קבע בדרגת סגן. לאחר השחרור מצה"ל עברה להתגורר בבריסל ועבדה בשגרירות ישראל באיחוד האירופי. לאחר מכן חזרה לישראל והחלה את לימודיה האקדמיים. בשנת 2011 סיימה לימודי תואר ראשון בקולנוע וטלוויזיה באוניברסיטת תל אביב והמשיכה ללימודי אמנות חזותית במדרשה לאמנות בבית ברל. סיון החלה את דרכה המקצועית בבימוי בעולם הווידאו קליפים והציגה עבודות וידאו ארט בתערוכות שונות. בשנת 2022 זכתה בפרס האקדמיה הישראלית על בימוי סדרת הנוער לחינוכית: "מיוחדת", שכתבו ויצרו מיכל קופר-קרן וליאור ירון. ביימה, כבמאית נוספת, בסדרות "בשבילה גיבורים עפים", "ביום שהאדמה רעדה", "אזהרת מסע", "ירושלים" ועוד. בשנת 2018 זכתה בפרס השחקנית בפסטיבל הסרטים הבינלאומי חיפה עבור תפקידה כאליס בסרט "עירום", עליו הייתה גם מועמדת לפרס אופיר. בשנת 2020 שיחקה לצד תומר קאפון בסדרת הטלוויזיה "אחד על אחד" ששודרה בכאן 11. בשנת 2024 הוציאה סינגל ראשון בשם "אני ואת" אותו הלחין והפיק אדם גורליצקי. מדיה וקבצים בנושא לליב סיון בוויקישיתוף אתר האינטרנט הרשמי של לליב סיון לליב סיון, במיזם "אישים" לתיעוד היצירה הישראלית לליב סיון, במסד הנתונים הקולנועיים IMDb (באנגלית) לליב סיון, באתר ספר הקולנוע הישראלי החשבון שלי, באתר איגוד הבמאיות והבמאים לליב סיון, באתר תמי גור לליב סיון, כוכבת "אחד על אחד", היא בכלל במאית שחולמת על סדרת אקשן פמיניסטית, באתר הארץ, 23 בדצמבר 2020
The Bomb

"The Bomb" (בעברית: "הַפְּצָצָה") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה, Dark Hearts (2020). השיר יצא לאור ב-16 ביולי 2020, בהוצאת חברת התקליטים אנני מלודי רקורדס, כסינגל השני מתוך האלבום. ב-13 באוגוסט 2020 פורסם ביוטיוב האודיו הרשמי שלו. כאשר "The Bomb" יצא לאור, הופנו כלפיו שבחים ביקורתיים רבים מטעם אתרי המוזיקה, כולל ב-NME ובפיצ'פורק. השיר נכתב על ידי אנני וסטפן סטורם והופק על ידי סטורם גם כן בדומה ל-"American Cars". ‏"The Bomb" נכתב בהשראת המותחן האפוקליפטי Miracle Mile מ-1988. אנני וסטפן סטורם החלו לעבוד על השיר בסטוקהולם אך עברו לברגן כדי להמשיך בתהליך היצירה שלו. אנני הסבירה: את הקולות הקלטנו בחוץ, במרפסת שלנו בכפר. היה קיץ והציפורים צייצו ברקע. מכיוון שזה היה הפסקול שלנו לסרט דמיוני, אני מניחה שזהו רגע השיא של המערכה השלישית, שבו הכל מתפרק – אז כולנו מתכנסים, עורכים את המסיבה האולטימטיבית. — אנני, בריאיון בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-250 אלף השמעות. "The Bomb" זכה לשבחים ביקורתיים רבים מטעם מבקרי המוזיקה השונים כאשר יצא. בריאיון שנערך עם The Line of Best Fit סיפרה אנני כי: רצינו לעשות שיר שהוא לא שיר פופ בלבד, אלא כזה שיהיה בו קצת מלודרמה. אני מניחה שזה שילוב של העולם בו אנו חיים כרגע. אתה קורא את החדשות והכול מרגיש קצת יותר מדי. זה גורם לך לתהות אם תתעורר ותבין אם כל זה היה חלום!. — אנני בריאיון ל-The Line of Best Fit בפיצ'פורק נכתב על "The Bomb" כי הוא: "נכלל בפסקול שאנני יצרה עבור הסרט הדמיוני שלה, עליו מתבסס Dark Heart עצמו". סרטון השיר "The Bomb" באתר יוטיוב Annie – The Bomb, נבדק ב-2021-08-21 Annie - The Bomb (Official audio), נבדק ב-2021-08-21 Listen to Annie's dreamy new song, 'The Bomb', NME, ‏2020-07-18 (באנגלית בריטית) Condé Nast, Annie Shares New Song “The Bomb”, Pitchfork, ‏2020-07-17 (באנגלית אמריקאית) Annie – American Cars, נבדק ב-2021-08-18 Annie – The Bomb, נבדק ב-2021-08-21 The Bomb, נבדק ב-2021-08-21 Condé Nast, Annie Shares New Song “The Bomb”, Pitchfork, ‏2020-07-17 (באנגלית אמריקאית)
מונס

מונס (בצרפתית: Mons, בוולונית: Mont, בהולנדית וגרמנית: Bergen) היא בירת מחוז אנו באזור ולוניה שבבלגיה. ב-2005 מנתה העיר 91,083 תושבים. שטח העיר 146 קמ"ר. צפיפות: 621.47 תושבים לקמ"ר. העיר ממוקמת קרוב לגבול עם צרפת, על קו מסילת הברזל שבין פריז לבריסל, ונמצאת במרכזו של אזור כריית הפחם של בלגיה. העיר נבנתה סביב גבעה (מכאן שמה מונס שפירושו הר) שעליה היו מבצר ומנזר שנוסדו על ידי סנט וודרו במאה השביעית. בסוף המאה התשיעית הפכה העיר לבירת רוזנות אנו שהוקמה על מנת להתגונן טוב יותר בפני פלישות הנורמנים. רוזני אנו הקימו את טירתם במקום שבו עמד המבצר. ב-1433 עברה העיר לחסותו של פיליפ השלישי דוכס בורגונדיה באמצעות קשרי נישואים. ב-1477, אחרי מות שארל הראשון דוכס בורגונדיה, הפכה לחלק של נחלות בית הבסבורג. מונס שגשגה במאה ה-16, בתקופתו של קרל החמישי קיסר האימפריה הרומית הקדושה. ב-1691 נכבשה בידי לואי הארבעה עשר מלך צרפת, וב-1792 כבש צבא המהפכה הצרפתי את סביבותיה. בתחילת מלחמת העולם הראשונה נערך במקום קרב מונס, שבו לחמו יחידות בריטיות נגד הגרמנים. הבריטים נאלצו לסגת והגרמנים כבשו את העיר. מונס שוחררה בידי כוחות קנדיים בימים האחרונים של המלחמה. מאז 1967 משמשת העיר מקום מושבה של המפקדה העליונה של נאט"ו באירופה. בסוף ימי הביניים ובמאה ה-16 שגשגה העיר כמרכז חשוב לייצור אריגים. המהפכה התעשייתית וניצול מכרות הפחם שינו לחלוטין את פניה של העיר. בימינו מהווה מונס מרכז מסחרי ותעשייתי: נפט, כותנה, חרסינה וטבק. קיימות בעיר שלוש אוניברסיטאות: האוניברסיטה של מונס - אינו, הפקולטה הקתולית למדעי הכלכלה, והפוליטכניון של מונס. מגדל הפעמון - נבנה ב-1662 בנקודה הגבוהה ביותר של העיר, ממנו ניתן להשקיף על כל סביבותיה. בית העירייה - נמצא בכיכר העיר, נבנה החל מ-1458. כנסיית הקולג' של סנט וודרו - נבנתה בסגנון גותי בין 1450 ו-1686. מדיה וקבצים בנושא מונס בוויקישיתוף אתר האינטרנט הרשמי של מונס (בצרפתית) מונס, ברשת החברתית פייסבוק מונס, ברשת החברתית אקס (טוויטר) מונס, ברשת החברתית אינסטגרם מונס, ברשת החברתית LinkedIn מונס, סרטונים בערוץ היוטיוב מונס, באתר פליקר מונס, באתר אנציקלופדיה בריטניקה (באנגלית)
בית החולים רפאל

בית החולים רפאל הוא בית חולים פרטי השוכן בפארק עתידים בתל אביב. המבנה החדש של בית החולים נפתח בחודש מאי 2020 ומעניק שירותים רפואיים במגוון תחומים. בית החולים פועל מתוקף רישיון שנרכש מבית החולים מרב שנסגר. בית החולים הוא בבעלות חברת אבעד מרכזים רפואיים בע"מ שבשליטת חיים דור (46%), ויתרת האחזקה מתחלקת (שווה בשווה) בין משפחת רקנאטי (נפתלי השקעות), הראל חברה לביטוח ומשפחת פז. מנכ"ל בית החולים הוא רו"ח רון משה, שעמד בראשות בית החולים מרב ובעברו עבד בהרצליה מדיקל סנטר. בבית החולים מופעלים חדרי ניתוח בשילוב טכנולוגיות ומערכות רובוטיות מתקדמות, מחלקות התאוששות, טיפול נמרץ, מחלקות אשפוז, מכונים רפואיים ומרכזי רופאים, מחלקה בינלאומית ועוד. בית החולים רפאל מתמחה במערכי כירורגיה רובוטית, כירורגיה כללית, אורתופדיה, גסטרואנטרולוגיה, אורולוגיה, גינקולוגיה, פלסטיקה, אף אוזן וגרון ועוד. לצד מערך הניתוחים קיימים בבית החולים מכונים רפואיים ובכלל זה בריאות האישה (בדיקות ממוגרפיה, אולטראסאונד, גינקולוגיה ועוד) ומכון אנדוסקופי (בדיקות גסטרוסקופיה, קולונוסקופיה ועוד). במבנה בית החולים שוכנות מרפאות פרטיות נוספות הפועלות בשיתוף פעולה עם בית החולים ובהן מכון דימות המבצע צילומי רנטגן, אולטרסאונד ו-CT ומרפאות מומחים בתחומים השונים. חדרי הניתוח ברפאל מצוידים בטכנולוגיות רפואיות מתקדמות בהן הרובוט הלפרוסקופי דה וינצ'י מדגם X, המשמש לניתוחי אורולוגיה, כירורגיה כללית, חזה וגינקולוגיה בגישה זעיר-פולשנית. רפאל הוא בית החולים היחיד בישראל שמחזיק ברובוט MAKO של Stryker לניתוחי החלפת מפרקי ברך וירך. לבית החולים שיתופי פעולה עם הביטוחים המשלימים של קופות החולים וחברות הביטוח. מדיה וקבצים בנושא בית החולים רפאל בוויקישיתוף אתר האינטרנט הרשמי של בית החולים רפאל גלי וינרב, ‏בית החולים שרוצה לשנות את יחסי הכוחות בשוק הרפואה הפרטית, באתר גלובס, 21 באפריל 2021
ויקי קרייפס

ויקי קרייפס (בגרמנית: Vicky Krieps; נולדה ב-4 באוקטובר 1983) היא שחקנית לוקסמבורגית. היא כיכבה במספר הפקות אמריקאיות, לוקסמבורגיות, צרפתיות וגרמניות. קרייפס נולדה בעיר לוקסמבורג, בת לאב לוקסמבורגי, שניהל חברת הפצת סרטים, ואם גרמנייה. סבה, רוברט קרייפס, היה פוליטיקאי וחבר בתקופת המלחמה בתנועת ההתנגדות הלוקסמבורגית לנאצים בזמן מלחמת העולם השנייה. קרייפס חוותה את חוויות המשחק הראשונות שלה בבית הספר התיכון Lycée de Garçons בלוקסמבורג, ולמדה בקונסרבטוריון של העיר לוקסמבורג. בשנת 2004, היא לא הייתה משוכנעת שהקריירה שלה תהיה עתידה. במקום להירשם לאחד מבתי הספר לדרמה, היא השתתפה בפרויקט חברתי בבית הספר היסודי של עיירה בדרום אפריקה ליד קניסנה. זה אישר את נחישותה ללמוד משחק, במטרה להופיע על במות תיאטרון. היא למדה באוניברסיטת ציריך לאמנויות, תוך שהיא מקבלת ניסיון במשחק בתיאטרון Schauspielhaus Zürich. קרייפס גילמה תפקידים רבים בהפקות לוקסמבורג ובהפקות לוקסמבורגיות-זרות לפני ששיחקה בתפקידים ראשיים בהפקות זרות, כגון "האנה", "רומל", ו"לפני החורף". תפקידה הראשי הראשון בסרט בשפה האנגלית היה בסרט הקולנוע "חוטים נסתרים", לצד דניאל דיי-לואיס. קרייפס גילמה את המוציאה לאור של כתב העת הבדיוני מילניום בסרט הקולנוע "הנערה ברשת העכביש". היא גילמה את המתורגמנית האלזסית שנפגעה מבחינה מוסרית בסדרת הטלוויזיה "Das Boot". בשנת 2018 פורסם כי תשתתף בסרטו של בארי לוינסון, "השורד" (אנ') המתאר את סיפורו של ניצול השואה הארי האפט, שאולץ להתאגרף כדי לחיות. הסרט יצא לאקרנים בשנת 2021. בן פוסטר מגלם את האפט. לצד קרייפס משתתפים בסרט בילי מגנוסן, פיטר סארסגארד, דר זוזובסקי וג'ון לגוויזאמו. הסרט הוקרן בבכורה עולמית ב-21 בספטמבר 2021 בפסטיבל הסרטים הבינלאומי בטורונטו. קרייפס מתגוררת בברלין, גרמניה. יש לה שני ילדים, אליז ויאן-נואה. מדיה וקבצים בנושא ויקי קרייפס בוויקישיתוף אתר האינטרנט הרשמי של ויקי קרייפס (באנגלית) ויקי קרייפס, ברשת החברתית אינסטגרם ויקי קרייפס, במסד הנתונים הקולנועיים IMDb (באנגלית) ויקי קרייפס, באתר "אידיבי", מאגר הידע העברי לקולנוע ישראלי ועולמי ויקי קרייפס, באתר AllMovie (באנגלית) ויקי קרייפס, באתר Rotten Tomatoes (באנגלית) ויקי קרייפס, במסד הנתונים הקולנועיים KinoPoisk (ברוסית) Kellaway, Kate (21 בינואר 2018). "Actor Vicky Krieps: 'I spent a whole day staring into greenery to avoid Daniel Day-Lewis'". The Guardian. {{cite news}}: (עזרה) Scott, A. O. (24 בדצמבר 2017). "Daniel Day-Lewis Sews Up Another Great Performance in 'Phantom Thread'". The New York Times. p. C6. {{cite news}}: (עזרה) Kroll, Justin (2018-02-08). "'Phantom Thread' Star Vicky Krieps Joins 'Dragon Tattoo' Sequel (EXCLUSIVE)". Variety (באנגלית). נבדק ב-2020-08-30. Kroll, Justin (2018-02-08). "'Phantom Thread' Star Vicky Krieps Joins 'Dragon Tattoo' Sequel (EXCLUSIVE)". Variety (באנגלית אמריקאית). נבדק ב-2018-04-02. Hale, Mike (2019-06-16). "Review: Rebooting 'Das Boot' on Land And Sea". New York Times (באנגלית אמריקאית). נבדק ב-2020-07-24. "Ben Foster to Star in Boxing Drama". Variety films. נבדק ב-18 במרץ 2016. {{cite web}}: (עזרה) Pete Hammond, Deadline, Deadline, ‏2 באוגוסט 2021 Wallace, Rick (30 בדצמבר 2017). "Five Things You Didn't Know About Vicky Krieps". TVOvermind. {{cite web}}: (עזרה) "Prix du Jeune Espoir". Lëtzebuerger Filmpräis (בצרפתית). 17 בינואר 2014. {{cite web}}: (עזרה)
מימן ציאנידי

מימן ציאנידי (ידוע בפשטות כציאניד) הוא תרכובת כימית של אטום מימן וקבוצת ציאנו שנוסחתה H−C≡N, והיא המפורסמת ביותר מבין הציאנידים. תמיסה של מימן ציאנידי במים מכונה חומצה פרוסית. המימן הציאנידי הוא נוזל נדיף מאוד, שנקודת הרתיחה שלו היא 26°C), ובה הוא הופך לגז. המימן הציאנידי הוא חומר רעיל ביותר וחסר צבע. ריחו חלש ומריר. אנשים מסוימים אינם מסוגלים להריחו כתוצאה מתכונה גנטית. המימן הציאנידי הוא חומצה חלשה והוא מגיב כחומצה בהופכו ליון הציאניד ־CN בתמיסה מימית, תמיסה זו נקראת חומצה הידרוציאנית. ייצור של מימן ציאנידי בכמויות גדולות נעשה באחד משני תהליכים כימיים. בשני התהליכים נעשה שימוש בתגובת אמוניה ומתאן בטמפרטורה של 1200°C על גבי זרז מסוג פלטינה. השוני ביניהם הוא, שהאחד מתרחש בנוכחות נמוכה של חמצן והשני בנוכחות גבוהה של חמצן. ניסוח התהליכים הם: CH4 + NH3 → HCN + 3 H2 CH4 + NH3 + 1.5 O2 → HCN + 3 H2O מימן ציאנידי הוא חומר רעיל ביותר, וריכוז של 300 יחידות ממנו למיליון יחידות אוויר מספיק כדי להרוג אדם מבוגר תוך דקות. היון -C≡N שבציאניד נקשר ליון ברזל Fe+3 באנזים המשמש בכל תאי הגוף כזרז לתגובת החיזור של חלבון הציטוכרום C, אשר בקרום המיטוכונדריון. בכך משובשת פעולת המיטוכונדריון, והתא לא מבצע נשימה תאית. טיפול בהרעלת ציאניד כולל מתן אנטידוטים דוגמת ניטריטים הגורמים מטהמוגלובינמיה -מחמצנים חלק מהברזל שבהמוגלובין מ Fe+2 ל Fe+3 במצב זה יון אטום הברזל שבמט-המוגלובין קושר אליו את הציאניד ומשחרר את הציטוכרום. בנוסף משתמשים ב תיאוסולפט המגיב עם יון הציאניד באמצעות האנזים Rhodanese : C N − + S 2 O 3 2 − → S C N − + S O 3 2 − {\displaystyle CN^{-}+S_{2}O_{3}^{2-}\rightarrow SCN^{-}+SO_{3}^{2-}} מימן ציאניד נמצא בכמויות מזעריות ברוב הפירות המכילים חרצן, כגון דובדבנים, מישמשים ושקדים. הגוף מסוגל לפרק ציאניד אם מגיע אליו בכמות קטנה. גרסה מסחרית של מימן ציאנידי הספוח על מצע נקבובי נקראה "ציקלון בה". הנאצים עשו בה שימוש נרחב במחנות ההשמדה, ככלי להשמדת יהודים. science/hydrocyanic-acid מימן ציאנידי, באתר אנציקלופדיה בריטניקה (באנגלית)
1840 במדע

ערך מורחב – 1840 ביצוע צילומים ראשונים של הירח על ידי ג'ון ויליאם דרייפר ג'ון סטפנס ופרדריק קת'רווד חוקרים את חורבנה של תרבות שבט המאיה. לואי אגסי פרסם את עבודתו Études sur les glaciers בהקשר לעידן הקרח. גילוי ארץ וילקס על ידי צ'ארלס וילקס וחקר חופי אנטארקטיקה. חקר ארץ אדלי על ידי משלחת צרפתית בראשות ז'ול דומון ד'אורוויל. המצאת תא בונזן על ידי רוברט בונזן. לראשונה ספינה שבנויה מברזל עברה את כף התקווה הטובה. ניסוח חוק הס. 4 בפברואר – חירם מקסים, ממציא בריטי (נפטר ב-1916) 5 בפברואר – ג'ון בויד דאנלופ, ממציא אמריקאי (נפטר ב-1921) 7 בפברואר – צ'ארלס וורן, ארכאולוג בריטי (נפטר ב-1927) 10 בפברואר – פר תאודור קלבה, כימאי שוודי (נפטר ב-1905) 28 במרץ – אמין פאשא, מגלה ארצות גרמני (נפטר ב-1892) 31 במרץ – בנג'מן בייקר, מהנדס אנגלי (נפטר ב-1907) 14 באוגוסט – ריכרד פון קראפט-אבינג, פסיכיאטר אוסטרי (נפטר ב-1902) 2 במרץ – היינריך וילהלם אולברס, אסטרונום גרמני (נולד ב-1758) 23 במרץ – ויליאם מקלור, גאולוג אמריקאי (נולד ב-1763) 25 באפריל – סימאון דני פואסון, מתמטיקאי צרפתי (נולד ב-1781) מדיה וקבצים בנושא 1840 במדע בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
ויקטור רנשבורג

ויקטור רנשבורג (בהונגרית: Ranschburg Viktor; גיור, 8 באוגוסט 1862 – בודפשט, 20 באוגוסט 1930), היה נוירולוג יהודי-הונגרי, מנכ"ל חברת ההוצאה לאור אתנאום, כותב ספרי עיון, קצין האקדמיה הצרפתית, בנו של הרב שלמה רנשבורג ואחיו של פאל רנשבורג. ויקטור רנשבורג נולד במשפחה יהודית בעיר גיור, שם סיים את בית הספר התיכון הבנדיקטי בשנת 1880. לאחר מכן נסע לגרמניה, שם למד סחר ספרים בחברת Baer & Co. בפרנקפורט במשך ארבע שנים. הוא חזר באוגוסט 1884 והפך למנהל העסקים של חברת האחים רוואי, לימים של לאו רוואי. בשנת 1900 התקבל לתא "מרץ" של הבונים החופשיים. באותה שנה הוענק לו על ידי ממשלת צרפת התואר קצין האקדמיה הצרפתית (Officier de l'Académie Française) על שני פרסומיו בצרפתית (בהקשר הונגרי). בשנת 1901 ייצג את סחר הספרים ההונגרי בקונגרס ההוצאה לאור הבינלאומי של לייפציג כמזכיר הכללי של איגוד סוחרי הספרים ההונגרי. ב-1 במאי 1901, בהזמנתו של גוסטב אמיך, קיבל על עצמו על ניהול משרד הוצאת הספרים הגדולה של חברת אתנאום ספרות ודפוס. בתפקידו זה השתתף בהוצאת עשרת הכרכים של "תולדות האומה ההונגרית" בעריכת ההיסטוריון שאנדור סילאדי ובהוצאת "תולדות הספרות בתמונות" בעריכת ההיסטוריון ז'ולט ביטי. בשנת 1902 מונה לממלא מקום המנכ"ל של חברת אתנאום, ובאוגוסט 1903 הפך לאחד המנכ"לים של החברה. הוא עסק בעריכת "ספריית ההשכלה" ב-12 כרכים. מאוחר יותר עמד בראש חברת ההוצאה לאור פנתיאון. במשך זמן רב היה המזכיר ולאחר מכן המזכיר הכללי של איגוד הוצאות הספרים ההונגרי ושל סוחרי הספרים, ומשנת 1906 עד 1919 היה סגן הנשיא של האיגוד. מאמריו הופיעו ב"קורבינה" (1897, גיליון 10) בנושא: פרסומות ספרים בעיתונים); ב"ביקורת הונגרית" (גיליון 8 משנת 1900). בנושא:מצבו ותפקידו של סחר הספרים ההונגרי). ויקטור רנשבורג הובא למנוחת עולמים בבית הקברות היהודי ברחוב קוזמה בבודפשט. כיצד להגדיל את הכישרון האינטלקטואלי של מוכרן בחנות ספרים וכיצד לשפר את המצב הכלכלי של מוכרי הספרים בהקשר זה. 1885. השכלתו של מוכר הספרים. עבודה עטורת פרסים. 1887 אמנת ברן להגנה בינלאומית על זכויות יוצרים ביחס להונגריה. 1901. Szinnyei József: Magyar írók élete és munkái XI. (Popeszku–Rybay). Budapest: Hornyánszky. 1906. (חייהם ויצירותיהם של סופרים הונגרים) לקסיקון יהודי הונגרי. 1929. עורך פטר אויווארי. ויקטור רנשבורג Adatai a Petőfi Irodalmi Múzeum katalógusában (נתוניו בקטלוג המוזיאון הספרותי פטפי) Berényi Zsuzsanna Ágnes: Szabadkőműves Páholyok Budapesten. Bp., Heraldika Kiadó, 2006. Sziklay János: Dunántúli kulturmunkások. A Dunántúl művelődéstörténete életrajzokban. Bp., Dunántúli Közművelődési Egyesület, 1941. Magyar életrajzi lexikon I-II. Főszerk. Kenyeres Ágnes. Bp., Akadémiai Kiadó, 1967-1969. (לקסיקון ביוגרפי הונגרי. עורכת ראשית אגנש קניירש) Magyar Nagylexikon. Főszerk. Élesztős László (1-5. k.), Berényi Gábor (6. k.), Bárány Lászlóné (8-). Bp., Akadémiai Kiadó, 1993-. Révai Új Lexikona. Főszerk. Kollega Tarsoly István. Szekszárd, Babits, 1996-. Új magyar életrajzi lexikon. Főszerk. Markó László. Bp., Magyar Könyvklub. Új magyar irodalmi lexikon. Főszerk. Péter László. Bp., Akadémiai Kiadó, 1994. ויקטור רנשבורג, באתר "Find a Grave" (באנגלית)
סער, בנה של פליקה

סער, בנה של פליקה (באנגלית: Thunderhead, Son of Flicka) הוא סרט קולנוע אמריקאי מסוגת סרט לכל המשפחה משנת 1945 בבימויו של לואיס קינג, עם רודי מקדואל, פרסטון פוסור וריטה ג'ונסון בתפקידים הראשיים. התסריט מבוסס על ספר הילדים רב המכר "Thunderhead" של מרי אוהרה (אנ') משנת 1943 והוא סרט המשך לידידתי פליקה מ-1943. ב-1946 הופק סרט המשך "הדשא הירוק של ויומינג", לפי הספר השלישי בטרילוגיה של אוהרה, ("Green Grass of Wyoming"). שנתיים לאחר העלילות המתוארות ב"ידידתי פליקה", מגלה קן מקלאולין (רודי מקדואל) ש"פליקה" המליטה סייח לבן ("אלבינו"). הסייח מתנהג באופן פראי והילדי (דיאנה הייל) בתו של הפועל הראשי גאס (ג'יימס בל) מכנה אותו "שדון" (Goblin). קן מגלה לאביו רוב (פרסטון פורסט) ולשכנם, מגדל סוסי המרוץ צ'ארלי (ראלף סאנפורד) כי שלח את פליקה לרעות באחו ביחד עם סוס המרוץ של צ'ארלי "האפאלאצ'י" שהוא האבא של הסייח ובגלל זה יש לו יכולת דהירה מהירה. קן רוצה להשתתף במרוץ הסוסים עם גובלין כדי שיוכל לזכות בפרס של 5,000 דולר שיאפשר לו לימודים בקולג'. רוב מהסס אבל האם נל (ריטה ג'ונסון), תומכת בקן. קן מתחיל לאלף את הסייח. נל מחליטה לשנות את שמו. היא מסתכלת בשמים ורואה ענן סופה ומחליטה לקרוא לו "סער" ("Thunderhead"). קן תולה את כל עתידו ב"סער" אך במרוץ שמתחיל יפה, כושל "סער" וקן נאלץ לעזוב את התחרות. הוטרינר קובע כי ל"סער" יש קרע בגיד וכי לא יוכל להשתתף בעתיד בתחרויות. קן מיואש וגם מצב החווה בכי רע. הסוס הפראי "אלבינו" פלש לחווה ולקח בשבי מספר גדול של סוסים. רוב וקן ושני הפועלים יוצאים ביחד עם "סער" לחפש את "אלבינו". בינתיים נתקל מרביע הסוסות, המוסטנג השחור "באנר" ב"אלבינו" ובמאבק בניהם הוא נפצע ורוב ממית אותו בירייה. המצוד אחרי "אלבינו" נמשך. "סער" מגלה אותו ומתפתח מאבק קשה בין שני הסוסים הלבנים שבסופו הורג "סער" את "אלבינו". הם מוצאים את כל הסוסים ש"אלבינו" לקח בשבי. "סער" מוביל את כולם לחווה שניצלה מפשיטת רגל. לאחר מכן נפרד מהם "סער" כדי להיות מלך חדש בממלכה שלו. "סער, בנה של פליקה", במסד הנתונים הקולנועיים IMDb (באנגלית) "סער, בנה של פליקה", באתר AllMovie (באנגלית) "סער, בנה של פליקה", באתר Rotten Tomatoes (באנגלית) "סער, בנה של פליקה", במסד הנתונים הקולנועיים KinoPoisk (ברוסית) סער, בנה של פליקה, באתר יוטיוב סער, בנה של פליקה, באתר TCM
שלמה רנשבורג

ד"ר הרב שלמה רנשבורג (בהונגרית: Ranschburg Salamon; לוז'ה, 26 באפריל 1816 – גיור, 1 בינואר 1895) היה רב, דוקטור לפילוסופיה, רבה של העיר גיור בהונגריה. אביהם של המוציא לאור ויקטור רנשבורג, ושל פאל רנשבורג, רופא. שלמה רנשבורג נולד בלוז'ה שבצ'כיה במשפחת רבנים ותיקה. שם היה לאביו שמואל רנשבורג בית מדרש לתלמוד. אמו הייתה אווה שייר. שלמה רנשבורג למד בפראג פילוסופיה, משפטים ומתמטיקה גבוהה שם קיבל את הדוקטרט ובשנת 1855 סמיכה לרבנות. הוא קרא מחדש בשפת המקור את הומרוס בגיל 60, העריך את הסופר האהוב עליו טקיטוס, ודיבר צרפתית ואנגלית (בנוסף לגרמנית ולהונגרית). בשנת 1853 קיבל תפקיד של סגן רב בלאן פטשאו (בוהמיה); עם קבלת הסמיכה לרבנות הפך ב-25 בפברואר 1855 לרב של קהילת גיור, וכיהן בתפקידו במשך 40 שנה עד מותו. אשתו הייתה אסתר (אמילי) רנשבורג (בתם של אברהם ברל ושל אליזבת, אווה הירש). נולדו להם עשרה ילדים מהם שמונה הגיעו לבגרות. הוא הפך את הידע הרב שלו בתלמוד לאנציקלופדיה של כל מה שהתלמוד כולל בכל מקצוע מדעי, (עם הערות ביקורתיות שלו), בסדר אלפביתי; מתוך עבודה זו נותרו 400 גליונות כמורשתו הספרותית, שכוללים שמונה עשר מספרי התלמוד. השלמת העבודה נעצרה על ידי מותו. Szinnyei József: Magyar írók élete és munkái XI. (Popeszku–Rybay). Budapest: Hornyánszky. 1906. (חייהם ויצירותיהם של סופרים הונגרים) ביוגרפיה של שלמה רנשבור ב-Arcanum לקסיקון יהודי הונגרי. 1929. עורך פטר אויווארי. הרב שלמה רנשבורג לקסיקון ביוגרפי של העיר גיור. Ed. Frigyes Grábics, Sándor Domonkos Horváth, Ferenc Kucska. גיור, ספריה עירונית גיור, 1999. לקסיקון ביוגרפי של גיור. 2 Ed. Frigyes Grábics, Sándor Domonkos Horváth, Ferenc Kucska. גיור, ספרייה עירונית על שם ארז'בט גלגוצי, 2003. שלמה רנשבורג, באתר GENI שלמה רנשבורג משפחת שלמה רנשבורג לרבות ילדיהם (בהונגרית)
וילק טכנולוגיות

וילק טכנולוגיות בע"מ (עד נובמבר 2021 נקראה ביומילק בע"מ), היא חברה ציבורית ישראלית העוסקת בפיתוח מדעי וטכנולוגי של ייצור מרכיבי חלב מתורבת מתאי שד ועטין. מנכ״לית החברה היא מורן עטר והמדענית הראשית היא פרופ׳ נורית ארגוב-ארגמן. עד לשנת 2020 עסקה החברה, שנקראה פנטזי נטוורק בע"מ, בהשקעות בתחומים שונים. באוקטובר 2020 התקשרה החברה בהסכם מיזוג עם חברת ביומילק טכנולוגיות בע"מ העוסקת בפיתוח חלב מתורבת, ותחום זה הפך לתחום פעילותה העיקרי, תוך שהיא נפרדת מתחומי פעילותה הקודמים. ב-2 במרץ 2021 שינתה החברה את שמה ל"ביומילק בע"מ", וב-11 בנובמבר 2021 שינתה החברה את שמה לשמה הנוכחי, "וילק טכנולוגיות בע"מ". החברה עוסקת במחקר ופיתוח מדעי של טכנולוגיות לייצור חלב מתורבת, על בסיס קניין רוחני שהוא תולדה של מסחור מחקר שנערך בפקולטה לחקלאות של האוניברסיטה העברית על ידי ד"ר נורית ארגוב-ארגמן וקניין רוחני שפותח בחברה. לצורך הפיכת המחקר למסחרי התקשרה החברה בהסכם עם יישום - החברה לפיתוח המחקר של האוניברסיטה העברית בירושלים. בטבע, השומן המופרש מחלב אם עטוף במעטפת ייחודית הנוצרת בתוך תאי האפיתל של בלוטת החלב. כך נשמרת יעילותו הביולוגית החשובה לבריאות התינוק המוזן, החל משמירה על שלמות דופן המעי, דרך מניעת דלקות ועד התפתחות מערכות נוירו-עצביות במוח. צוות הפיתוח של החברה שוקד על פיתוח שיטות ייחודיות ואנליזות המהווים קו ראשון בחזית טכנולוגיית המזון בייצור מרכיבי חלב מתורבת בכלל ומרכיבי חלב אם בפרט. הצוות הגיע לפריצת דרך מדעית משמעותית בגידול תאי אפיתל אימורטליים הומניים שמקורם ברקמת שד, ותפקידם לשמש כתאים יצרניים המפרישים רכיבי חלב, בהם שומן אם. פריצת הדרך המדעית של החברה נחלקת לשניים: פיתוח מרכיבי חלב מתאי חלב אם או בקר ע״י טכנולוגיה שמייצרת חלוקת תאים והתרבותם - פיתוח שנועד לייצור מזונות בעלי ערכים תזונתיים חשובים, לרבות מזון לתינוקות. פיתוח תאים אימורטליים (בעלי חיי נצח) אשר אינם מוגבלים בכמות חלוקת התאים כמו תאים רגילים, ולכן הם בעלי פוטנציאל ייצור מאסה שתאפשר נפח ייצור בהיקפים תעשייתיים, ללא תלות במעבדה. אתר האינטרנט הרשמי של וילק טכנולוגיות ערן גפן, ‏לפני שנה נכנסו למעבדה של פרופ' ארגוב-ארגמן שני יזמים והציעו לה להקים חברה. תראו כמה היא שווה היום, באתר גלובס, 20 באוגוסט 2021 עידו אסיאג, הנהלת חברת טכנולוגיית המזון ביומילק פתחה את המסחר לרגל רישום המניות בבורסה, באתר "Funder",‏ 19 באפריל 2021 וילק טכנולוגיות בע"מ, באתר הבורסה לניירות ערך בתל אביב וילק טכנולוגיות בע"מ, באתר "מאיה" וילק טכנולוגיות בע"מ, באתר ביזפורטל וילק טכנולוגיות בע"מ, באתר גלובס וילק טכנולוגיות, באתר Crunchbase (באנגלית) אמיר פרגר, מנכ"לית וילק תסיים כהונה אחרי פחות מתשעה חודשים, כחלק מתוכנית התייעלות, באתר כלכליסט, 10 ביוני 2024 וילק טכנולוגיות בע"מ: נתונים כספיים באתר מאי"ה.